8 Se se diragaletseng lelapa lengwe ka lekgolo la ntlha la dingwaga, se ka thusa batsadi go itse gore ke eng se ba tlhokang go se dira. (Dit. 16:25-33) Fa Paulo a le mo loetong lwa gagwe lwa bobedi lwa borongwa mo e ka nnang ka ngwaga wa 50, o ne a etela motse wa Filipi. Fa a le koo, ene le Silase ba ne ba tsenngwa mo kgolegelong. Mo gare ga bosigo, go ne ga nna le thoromo ya lefatshe e e neng ya reketlisa kgolegelo mme ya dira gore dikgoro tsa yone di bulege. E re ka motlhokomedi wa kgolegelo a ne a akanya gore magolegwa a tshabile, o ne a leka go ipolaya, mme gone, Paulo o ile a mo thiba. Paulo le Silase ba ne ba rerela motlhokomedi yono le ba lelapa la gagwe. Ba ne ba dira eng fa ba sena go ithuta boammaaruri ka Jesu? Ba ne ba kolobediwa ntle le tshenyo ya nako. Re ithuta eng mo pegong eno?